CELEX: C2006/060/99
Language: et
Date: 2006-03-11 00:00:00
Title: Kohtuasi F-123/05:  13. detsembril 2005  esitatud hagi — Bracke  versus  komisjon

11.3.2006   
            
            
               ET
            
            
               Euroopa Liidu Teataja
            
            
               C 60/53
            
         13. detsembril 2005 esitatud hagi — Bracke versus komisjon
   (Kohtuasi F-123/05)
   (2006/C 60/99)
   Kohtumenetluse keel: prantsuse
   Pooled
   
      Hageja: Jean-Marc Bracke (Watermael-Boitsfort, Belgia) (esindaja: advokaat P. Bruwier)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada otsus, mille ametisse nimetav asutus tegi Jean-Marc Bracke kaebuse (nr R/570/05) kohta 7. septembril 2005 ja kõik selle otsuse tagajärjel tehtud toimingud;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes on konkursi KOM/PC/04 edukalt läbinud isik, vaidlustab ametisse nimetava asutuse selle otsuse õiguspärasuse, millega teda ei nimetatud katseajal olevaks ametnikuks põhjendusega, et tal puudus vastav tööstaaž, mis oli ette nähtud eespool viidatud konkursi tingimustes.
   Hageja väidab, et vaidlusalune otsus rikub personalieeskirjade artiklit 27, kuna see välistab ilma põhjenduseta osa kandidaatidest täidetavalt ametikohalt. Lisaks viitab ta mittediskrimineerimise põhimõtte, hea halduse põhimõtte, konkursikomisjoni sõltumatuse põhimõtte ja õiguspärase ootuse põhimõtte rikkumisele. Viimaseks väidab ta, et konkursiteadaande punkt III.1, millel põhineb kõnealune otsus, on õigusvastane, kuna see rikub mittediskrimineerimise põhimõtet ja tuleb seega jätta EÜ artikli 241 alusel kohaldamata.